周恩來

thumb

周恩來（），養勒江蘇淮安，祖籍浙江紹興。字翔宇，曾用名飛飛、伍豪、少山、冠生等。中国共产党搭中華人民共和國主要黨搭國家領導人之一，中国人民解放军創始人之一，中國無產階級革命家、政治家、軍事家、外交家。

周恩來是南開中學畢業個，後歇來勒南開大學讀書，後生辰光留學日本、法國、德國、英國等國家，做過旅法共產主義小組骨幹。回國過後，做仔黃埔軍校政治部副主任、主任。第一次國共內戰辰光，做過中共蘇區中央局書記、中國工農紅軍總政治委員兼中國工農紅軍第一方面軍政治委員、中共中央革命軍事委員會副主席，參與中央蘇區各趟反圍剿戰爭，指揮長征。西安事變當中，俚代表中國共產黨搭中國國民黨簽訂合約，一淘搭日本打仗。中国抗日战争辰光，做仔國軍政治部副主任兼第八路軍駐渝辦事處主任，負責國共雙方軍事搭政治調停。日本投降過後，陪牢中國共產黨中央委員會主席毛澤東到重慶去，搭中國國民黨總裁蔣中正勒重慶談判。第二次國共內戰辰光，做仔中央軍委代總參謀長，代表中國共產黨搞仔北平和談。

中華人民共和國成立過後，做過中央人民政府政務院總理、中華人民共和國國務院總理、中國人民政治協商會議全國委員會主席、中國共產黨中央委員會副主席等等，一直到1976年1月過世脫。1949年到1958年當中，兼任中華人民共和國外交部部長。俚還做過中國共產黨中央書記處書記、中國共產黨中央軍事委員會副主席、中國共產黨中央政治局常務委員會委員等重要職務。

 參考 

Category:黄埔军校校友
Category:中华人民共和国政府首脑
Category:南开大学校友
Category:明治大学校友
Category:中国共产党党员
Category:绍兴人
Category:淮安人
Category:中华人民共和国外交部部长